
פרוטוקול מס' 407
מישיבת ועדת החוקה, חוק ומשפט
יום שלישי, י"ב בסיון התשע"א (14 ביוני 2011), שעה 13:00
סדר היום:
1. הצעת חוק הגנה על הציבור מפני עברייני מין (תיקון מס' 2) (עבירות של פרסום והצגת   

תועבה ושל התעללות מינית בקטין או בחסר ישע), התשע"א-2011

נכחו:

חברי הוועדה:
דוד רותם – היו"ר

יריב לוין
מוזמנים:
שרונה עבר הדני

 - עו"ד, משרד הבריאות

ורד וינדמן

 - יועצת משפטית, המועצה לשלום הילד

נועם פליק

 - יועץ משפטי בלשכה המשפטית, משרד הרווחה

ייעוץ משפטי: 

נעמה מנחמי
מנהלת הוועדה:
דורית ואג
קצרנית פרלמנטרית:
יפעת שפרכר
הצעת חוק הגנה על הציבור מפני עברייני מין (תיקון מס' 2)

(עבירות של פרסום והצגת תועבה של התעללות מינית בקטין או בחסר ישע),
התשע"א-2011

היו"ר דוד רותם:

הצעת חוק הגנה על הציבור מפני עברייני מין (תיקון מס' 2) (עבירות של פרסום והצגת תועבה של התעללות מינית בקטין או בחסר ישע), התשע"א-2011, של חברי הכנסת יריב לוין ואורלי לוי- אבוקסיס (פ/2108).

יריב לוין:


תודה, אדוני היושב ראש. אני מודה לך על קביעת הישיבה גם בשמה של חברתי, חברת הכנסת אורלי לוי-אבקסיס. הצעת החוק הזאת, כפי שמפרטים דברי ההסבר – נדמה לי שאין הרבה מה להוסיף עליה מבחינת מהותה והחשיבות שלה – הוכנה לקריאה ראשונה על ידי אדוני ועל ידי הוועדה הזאת בדרך שבעיני היא ממצה. ברגע זה אני רואה שיש איזה שהוא רצון לתחום טיפה את הדברים על ידי הורדה של שני מרכיבים בסעיף (2)(1)(א).

נעמה מנחמי:

זאת לא הורדה, זה פשוט עד. 

יריב לוין:

זאת אומרת שזה למעשה נותר בנוסחו כפי שהיה בהכנה לקריאה ראשונה, למעט התיקון שהוא תיקון טכני.

היו"ר דוד רותם:

אדוני יודע שכבר אישרנו את הסעיף הזה בחוק הממשלתי. 

יריב לוין:

אני לא יודע, אבל אם אתה אומר אני לא מתווכח. אני בעד לאשר את העניין הזה במתכונתו.

היו"ר דוד רותם:

אנחנו נאשר את זה ואין שום ספק. אנחנו ערים לשאלת הסטטיסטיקות.

יריב לוין:

היא חשובה, אבל לא זאת המטרה במקרה הזה. לא חשוב. אנחנו לא נתווכח על הכוונות. מה שחשוב זה התוצאות. אני מציע לאשר את העניין הזה לקריאה שנייה ושלישית בנוסח הזה ולברך על המוגמר. 

היו"ר דוד רותם:

אושר פה אחד.

הישיבה ננעלה בשעה 13:05
